gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7080, del 01-08-2013 (2013/7758)

Notificació de la sentència dictada en el juí verbal número 478/2010.
---------------------------------------------------------------------

### Dades del document

Número de DOGV
:   7080

Data del DOGV
:   01-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7758


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el juí verbal número 478/2010. [2013/7758]  
Ángel Martínez Lozano, secretari judicial del Jutjat de Primera Instància número 15 de València, fa saber que en este procediment de juí verbal 478/2010, seguit a instàncies de Emivasa contra Norma Piedad Tipanquiza Sopa, s'ha dictat sentència que, literalment, diu el següent:  
  
«Sentència número 141/2010  
Jutge que la dicta: Esteban Tabernero Moreno.  
Lloc: València.  
Data: 11 de juny de 2010.  
Part demandant: Emivasa.  
Part demandada: Norma Piedad Tipanquiza Sopa.  
Objecte del juí: resolució de contracte i reclamació d'una quantitat.  
  
Dispositiva  
Estime la demanada interposada per Emivasa contra Norma Piedad Tipanquiza Sopa i declare resolt el contracte de subministrament d'aigua potable concertat entre l'actora i demandada, i autoritze la demandant a adoptar les mesures necessàries per al cessament afectiu del subministrament de l'aigua, inclús l'entrada en la vivenda on es troba instal·lat el comptador per a poder interceptar el pas de l'aigua, la demandada s'ha de sotmetre a la resolució, i condemne el demandat a abonar a la demandant 447,51 euros o interessos legals des de la interpel·lació judicial,i s'imposarà a la demandada les costes processals.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn i DA 15a LO 1/2009).  
El recurs s'ha de preparar mitjançant un escrit que cal presentar en este jutjat, en el termini de cinc dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (457.2 LECn), per a la preparació cal acreditar haver consignat 50 euros en el compte del Jutjat número 4486, i indicar sempre en el concepte que es tracta, de «recurs» seguit del codi «02 civil-apel·lació». S'han de realitzar tants ingressos diferenciats com resolucions que siguen objecte de recurs,  
Esta és la meua sentència, que pronuncie, mane i firme.»  
Diligència. A continuació es publica l'anterior sentència. En done fe.  
I atés que la demandada, Norma Piedad Tipanquiza Sopa, es troba en parador desconegut, expedix este edicte a fi que li valga de notificació en la forma deguda.  
  
València, 10 d'abril de 2013.- El secretari judicial: Ángel Martínez Lozano.
Diari Oficial de la Generalitat Valenciana


Sumari del DOGV 6976, del 01-03-2013 (2013/2180)

RESOLUCIÓ de 21 de febrer de 2013, de la Direcció General de Centres i Personal Docent, per la qual són citats els interessats en el procediment administratiu de referència per a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6976

Data del DOGV
:   01-03-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/2180


Data del document
:   21-02-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 21 de febrer de 2013, de la Direcció General de Centres i Personal Docent, per la qual són citats els interessats en el procediment administratiu de referència per a comparéixer en la via jurisdiccional. [2013/2180]  
El Jutjat Contenciós Administratiu número 8 de València ha reclamat d'esta unitat administrativa l'expedient referit al procediment que es descriu:  
Recurrent: María Carmen Mancebo Rubio.  
Interessats:  
Els funcionaris docents interins als quals es va aplicar l'article 13.2 del Decret Llei 1/2012, de 5 de gener, del Consell, de mesures urgents per a la reducció del dèficit a la Comunitat Valenciana.  
Descripció:  
Recurs contenciós administratiu interposat contra la Resolució de 23 d'octubre de 2012, de la subsecretària de la Conselleria d'Educació, Formació i Ocupació, per la qual es desestimen els recursos d'alçada presentats per funcionaris docents interins contra les resolucions de cessament en data 30 de juny de 2012, en aplicació de l'article 13.2 del Decret Llei 1/2012, de 5 de gener, del Consell, de mesures urgents per a la reducció del dèficit a la Comunitat Valenciana.  
  
Referència del tribunal:  
Procediment abreviat número 000022/2013.  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al jutjat l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho consideren convenient, per mitjà d'un escrit en la forma deguda, dirigit al Jutjat Contenciós Administratiu número 8 de València. Es fa constar, no obstant això, que la Generalitat, representada pels advocats de l'Advocacia General, compareix en estos recursos en defensa del manteniment de l'acte recorregut.  
  
  
València, 21 de febrer de 2013.- El director general de Centres i Personal Docent: Santiago Martí Alepuz.
Diari Oficial de la Generalitat Valenciana


Sumari del DOGV 7169, del 10-12-2013 (2013/11797)

Notificació dels recursos extraordinaris de revisió. Expedient sancionador TTES/040410/4806 i altres, que s'indiquen en la llista DRR 33/2013.
----------------------------------------------------------------------------------------------------------------------------------------------

### Dades del document

Número de DOGV
:   7169

Data del DOGV
:   10-12-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/11927


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació dels recursos extraordinaris de revisió. Expedient sancionador TTES/040410/4806 i altres, que s'indiquen en la llista DRR 33/2013.  
 [2013/11710]  
De conformitat amb les disposicions dels articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), la nova redacció del qual va ser aprovada per la Llei 4/1999, de 13 de gener, de modificació de la Llei 30/1992 (BOE 12, 14.01.1999), es fa pública notificació dels recursos extraordinaris de revisió dels expedients sancionadors que s'indiquen (DRR 33/2013), instruïts pel Servici Territorial de Transports a les persones o entitats denunciades que a continuació s'indiquen, ja que s'ha intentat la notificació a l'últim domicili conegut i no s'ha pogut practicar.  
  
Els expedients corresponents es troben en el Servici Territorial de Transports, i els interessats hi poden interposar recurs contenciós administratiu davant del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'esta notificació en el Diari Oficial de la Comunitat Valenciana.  
  
València, 22 de novembre de 2013.- La cap del Servici Territorial de Transports: Ana Martínez Llorca.
Diari Oficial de la Generalitat Valenciana


Sumari del DOGV 7132, del 16-10-2013 (2013/9591)

Notificació de la sentència dictada en el rotlle d'apel·lació número 415/2013.
------------------------------------------------------------------------------

### Dades del document

Número de DOGV
:   7132

Data del DOGV
:   16-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9591


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 415/2013. [2013/9591]  
La Secció Sexta de l'Audiència Provincial de València ha dictat, en el rotlle d'apel·lació número 415/2013, la sentència, l'encapçalament i la part dispositiva de la qual són com seguix:  
Rotlle d'apel·lació número 415/2013  
Procediment verbal número 132/2013  
Jutjat de Primera Instància número 3 de València  
«Sentència número 402  
València, 20 de setembre de 2013  
La Secció Sexta de l'Audiència Provincial de València, constituïda per la magistrada María Eugenia Ferragut Pérez, ha vist este recurs d'apel·lació que s'ha interposat contra la Sentència de data 19 d'abril de 2013 que ha recaigut en les actuacions la referència a les quals s'ha fet constar.   
Han sigut parts en el recurs, com a apel·lant, la part codemandada Blanca M. Matías Fernández, representada pel procurador Víctor de Bellmont Regodón i assistida per la lletrada Mireia Montes Gil i, com a apel·lat la part demandant Génesis Seguros, representada per la procuradora M.ª Luisa Fos Fos i assistida de la lletrada María del Mar Solaz Cordón, i com a apel·lada també la part codemandada Stefan Sunder, que no ha comparegut en esta alçada.  
Dispositiva  
1. Estime el recurs interposat per Blanca M. Matías Fernández.  
2. Revoque parcialment la resolució impugnada en el sentit de desestimar la demanda formulada per Génesis Seguros, SA, contra Blanca M. Matías Fernández, a qui absolc de les pretensions formulades contra ella i sense fer condemna expressa a costes.  
3. No faig condemna expressa a costes en este recurs.  
Esta sentència no és ferma i en contra es pot interposar un recurs extraordinari per infracció processal i de cassació per interés cassacional.   
Quan corresponga, torneu al jutjat de procedència les actuacions originals, amb una certificat d'esta resolució perquè s'execute i es complisca.  
Esta és la meua sentència, que mane i firme.»   
Esta sentència es publica en el Diari Oficial de la Comunitat Valenciana, a fi de notificar-la a la part incompareixent, el demandat apel·lat Stefan Sunder.  
  
València, 3 d'octubre de 2013.- La secretària judicial: Eugenia Rosa Martín Landete.
Diari Oficial de la Generalitat Valenciana


Sumari del DOGV 7081, del 02-08-2013 (2013/7770)

Notificació de la sentència dictada en el procediment ordinari número 858/2010.
-------------------------------------------------------------------------------

### Dades del document

Número de DOGV
:   7081

Data del DOGV
:   02-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7770


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 858/2010. [2013/7770]  
María Isabel Boguñá Pacheco, secretària judicial del Jutjat Mercantil número 1 de València, faig saber que en les actuacions de juí ordinari, seguides davant d'este Jutjat amb el número 858/2010, s'ha dictat la sentència, de data 1 de març de 2013, l'encapçalament i dispositiva de la qual, literalment, són com seguix:  
«Sentència número 45/2013  
València, 1 de març de 2013  
María del Mar Fernández Barjau, jutgessa substituta en funcions de reforç del Jutjat Mercantil número 1 de València, he vist les presents actuacions de juí ordinari número 858/2010, promogudes a instància del procurador Jesús Quereda Palop, en representació de la mercantil Promociones Auster 07, SL, assistida per la lletrada Rosario Sevillano Álvarez, contra Jesús Jiménez Molina, declarat en rebel·lia processal, i Cavilhome, SL, representada pel procurador José Vicente Ferrer Ferrer i assistida pel lletrat José Pérez Sáez, sobre responsabilitat dels administradors socials; basant-se en els següents: [...]  
  
Dispositiva  
Estime totalment la demanda formulada pel procurador senyor Quereda Palop, en representació de la mercantil Promociones Auster 07, SL, contra Jesús Jiménez Molina, declarat en rebel·lia processal, i Cavilhome, SL, representada pel procurador senyor Ferrer Ferrer, i condemne ambdós demandats a pagar solidàriament a l'entitat actora la quantitat de 38.582,27 euros, més els interessos processals, previstos en l'article 576 de la Llei d'Enjudiciament Civil, des del 24 d'abril de 2009, i les costes meritades en esta instància.  
  
Expediu i uniu una testimoniança d'esta sentència a les actuacions i incloeu l'original en el llibre de sentències d'este Jutjat.  
Notifiqueu esta sentència a les parts a través de la seua representació processal, i al codemandat rebel, senyor Jiménez Molina, per edictes publicats en el Diari Oficial de la Comunitat Valenciana, per trobar-se en parador desconegut, conforme a l'article 497.2 de la Llei d'Enjudiciament Civil, i expediu a este efecte el manament oportú que s'entregarà a la part actora per a la seua gestió.»  
I perquè servisca de notificació al demandat, Jesús Jiménez Molina, que es troba en parador desconegut, estenc este edicte.  
  
València, 3 de juliol de 2013.- La secretària judicial: María Isabel Boguñá Pacheco.
Diari Oficial de la Generalitat Valenciana


Sumari del DOGV 7172, del 13-12-2013 (2013/11445)

Notificació de la sentència dictada en el procediment ordinari número 158/2010.
-------------------------------------------------------------------------------

### Dades del document

Número de DOGV
:   7172

Data del DOGV
:   13-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11935


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el procediment ordinari número 158/2010. [2013/11254]  
Procediment ordinari 000158/2010  
De: Tempobenimamet, SL.  
Procurador: Enrique Miñana Sendra.  
Contra: Ana María Castillo Linares.  
En el present procediment de juí ordinari, seguit a instàncies de Tempobenimamet, SL, contra Ana María Castillo Linares s'ha dictat la sentència la dispositiva de la qual, literalment, és la següent:  
«Dispositiva  
Estime la demanda formulada pel procurador dels tribunals, Enrique Miñana Sendra, en nom i representació de la mercantil Tempobenimamet, SL, contra Ana María Castillo Linares, i condemne la citada demandada que pague a l'actora la suma de quatre mil quatre-cents seixanta euros (4.460 ?), més els interessos legals des de la interpel·lació judicial. Amb imposició de les costes processals a la demandada.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'escrit presentat en este Jutjat en el termini de 20 dies, i s'hauran d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 de la Llei 37/2011, de 10 d'octubre, de Mesures d'Agilització Processal), i amb l'acreditació prèvia d'haver consignat 50 euros en el compte de depòsits i consignació del Jutjat, i s'haurà d'indicar en el concepte de «recurs» seguit del codi ?2 apel·lació?. S'indicaran estos conceptes després dels 16 dígits del compte d'expedient (separats per un espai) en el cas de realitzar-se per mitjà de transferència bancària. S'han de realitzar tants ingressos diferenciats com resolucions que siguen objecte de recurs (DA 15a LO 1/2009, 3 de novembre).  
Esta és la meua sentència, que pronuncie, mane i firme.»  
I atés que la persona demandada, Ana María Castillo Linares, es troba en parador desconegut, s'expedix el present per a la seua inserció en el Diari Oficial de la Comunitat Valenciana, a fi que valga de notificació en forma a la demandada.  
  
València, 22 de maig de 2013.- La secretària judicial: Yolanda Giménez Ponce.
Diari Oficial de la Generalitat Valenciana


Sumari del DOGV 7029, del 22-05-2013 (2013/4999)

Acord de 25 d'abril de 2013, del Ple de l'Ajuntament, pel qual es declara desert el concurs públic de programació per gestió indirecta de l'actuació integrada de la unitat d'execució 45 Alt de la Botigueta.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7029

Data del DOGV
:   22-05-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/4999


Data del document
:   09-05-2013

Organisme emissor
:   Ajuntament de Llíria

Tipus de document
:   Acord

Descriptors 

:   * Llíria
    * pla d'urbanisme

Acord de 25 d'abril de 2013, del Ple de l'Ajuntament, pel qual es declara desert el concurs públic de programació per gestió indirecta de l'actuació integrada de la unitat d'execució 45 Alt de la Botigueta. [2013/4999]  
El Ple de l'Ajuntament de Llíria, en sessió celebrada el 25 d'abril de 2013, va acordar:  
Primer. Declarar desert el concurs públic de programació per gestió indirecta de l'actuació integrada de la unitat d'execució 45 - Alt de la Botigueta.   
Segon. Notificar l'acord a la mercantil Urbe Construcciones y Obras Públicas, SA.   
Tercer. Publicar ressenya del present acord en el Diari Oficial de la Comunitat Valenciana i en el Butlletí Oficial de la Província de València.  
Quart. Facultar la regidora delegada d'Urbanisme per a executar el present acord.  
  
Cosa que es fa pública de conformitat amb el que disposen els articles 137.7 de la Llei Urbanística Valenciana i 327 del Reglament d'Ordenació i Gestió Territorial i Urbanística i, en tot cas, per entendre que és un acte administratiu que afecta una pluralitat indeterminada d'interessats (article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú). Contra el dit acord, que posa fi a la via administrativa, podrà interposar-se recurs contenciós en el termini de dos mesos davant del Tribunal Superior de Justícia de la Comunitat Valenciana, Sala Contenciosa Administrativa, sense perjuí d'interposar qualsevol altre recurs que s'estime pertinent en dret.  
  
Llíria, 9 de maig de 2013.- La regidora delegada d'Urbanisme, Urbanitzacions i Medi Ambient: M.ª Remedios Mazzolari Tortajada.
Diari Oficial de la Generalitat Valenciana


Sumari del DOGV 7144, del 04-11-2013 (2013/10489)

RESOLUCIÓ de 17 d'octubre de 2013, de la Universitat de València, per la qual es fa pública la llista provisional de persones admeses i excloses en les proves selectives d'accés al grup A, subgrup A1, per promoció interna, sector d'administració especial, escala tècnica superior d'investigació (perfil bioinformàtica), convocades per la Resolució de 15 de juliol de 2013.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7144

Data del DOGV
:   04-11-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/10388


Data del document
:   17-10-2013

Organisme emissor
:   Universitat de València

Tipus de document
:   Resolució

Anàlisi jurídica

RESOLUCIÓ de 17 d'octubre de 2013, de la Universitat de València, per la qual es fa pública la llista provisional de persones admeses i excloses en les proves selectives d'accés al grup A, subgrup A1, per promoció interna, sector d'administració especial, escala tècnica superior d'investigació (perfil bioinformàtica), convocades per la Resolució de 15 de juliol de 2013. [2013/10098]  
Aquest Rectorat, fent ús de les atribucions que li confereix la legislació vigent, i una vegada acabats els terminis legals establerts en la convocatòria de les proves selectives d'accés al grup A, subgrup A1, per promoció interna, sector d'administració especial, escala tècnica superior d'investigació (perfil bioinformàtica), convocades per la Resolució de 15 de juliol de 2013 (DOCV 30.07.2013), resol:  
  
Fer pública la llista provisional de persones admeses i excloses (annex I).  
Es prega als opositors i opositores que verifiquen no sols estar-hi admesos o exclosos, sinó que les dades personals (cognoms, nom, DNI) siguen correctes.  
Les reclamacions sobre la llista publicada es podran presentar dins el termini de 10 dies hàbils, comptats des de l'endemà de la publicació d'aquesta resolució en el Diari Oficial de la Comunitat Valenciana (DOCV), al Registre de la Gerència de la Universitat de València, avinguda de Blasco Ibáñez, número 13 (nivell 1), València.  
  
València, 17 d'octubre de 2013.- El rector, p. d. (DOCV 06.09.2012), el gerent: Joan E. Oltra i Vidal.  
  
  
ANNEX I   
  
Llista provisional de persones admeses torn general  
  
No hi ha persones presentades.  
  
  
Llista provisional de persones excloses torn general  
  
No hi ha persones excloses.
Diari Oficial de la Generalitat Valenciana


Sumari del DOGV 7143, del 31-10-2013 (2013/10990)

Notificació de la sentència dictada en el procediment ordinari número 792/2010.
-------------------------------------------------------------------------------

### Dades del document

Número de DOGV
:   7143

Data del DOGV
:   31-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10391


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 792/2010. [2013/10145]  
Que en este Jutjat a càrrec meu i en el present procediment sobre societat limitada, responsabilitat d'administradora social, sobre reclamació d'una quantitat, en el procediment ordinari número 792/2010, seguit a instàncies de Sistemas Técnicos de Encofrados, SA, davant d'Oana Maria Nae, s'ha dictat la Sentència número 200/2013, que ha quedat de la manera següent, que transcrita en la part necessària és com seguix:  
  
«Dispositiva  
Estimar la demanda interposada per Sistemas Técnicos de Encofrados, SA, contra Oana Maria Nae i, com a conseqüència, condemnar Oana Maria Nae a abonar a la part actora la quantitat de 59.061,05 euros, més els interessos calculats d'acord amb la Llei 3/2004, de 29 de desembre (lluita contra la morositat en operacions comercials), i les costes del procediment.  
Notifiqueu esta sentència a les parts, feu-los saber que no és ferma i que en contra pot interposar-se un recurs d'apel·lació a interposar davant d'este Jutjat dins del termini de vint dies, comptadors des de l'endemà de la notificació.  
Per a interposar-hi el recurs, i excepte el dret d'assistència jurídica gratuïta a exempció legal, la part recurrent haurà d'haver consignat prèviament, en el compte de depòsit i consignacions, un depòsit de 50 euros (DA 15a de la Llei Orgànica 6/1985, d'1 de juliol, del Poder Judicial, segons la redacció per la Llei Orgànica 1/2009, de 3 de novembre).  
Porteu l'original al llibre de sentències.  
Esta és la meua sentència, de la qual s'expedirà un certificat literal per a incorporar-lo a les actuacions, que pronuncie, mane i firme».  
Publicació. La present sentència ha sigut publicada i llegida en el dia de la data pel magistrat que la subscriu, mentres celebrava audiència pública, davant meu, el secretari judicial, que en done fe.  
I atés que la persona demandada, Oana Maria Nae, està en parador desconegut, expedisc esta cèdula a fi que valga de notificació de forma deguda.  
  
Castelló de la Plana, 26 de juliol de 2013.- La secretària judicial: Nieves Pérez Ibáñez.